text: ক্যাম্পাস বন্ধের দাবিতে ঢাবির ৪ শিক্ষার্থীর অনশন – AajkalCanada.com
  প্রকাশিত হয়েছে : ২:২৫:৪১,অপরাহ্ন ১৫ মার্চ ২০২০
  করোনাভাইরাসের সংক্রমণ থেকে রক্ষা পেতে ঢাকা বিশ্ববিদ্যালয়ের ক্লাস-পরীক্ষা বন্ধের দাবিতে অনশনে বসেছেন চার শিক্ষার্থী। এই মুহূর্তে বিশ্ববিদ্যালয়ের সকল ক্লাস ও পরীক্ষা বন্ধ না হওয়া পর্যন্ত অনশন চালিয়ে যাওয়ার ঘোষণা দিয়েছেন তারা। শনিবার রাত ৯টা থেকে সন্ত্রাসবিরোধী রাজু ভাস্কর্যের পাদদেশে তারা এই কর্মসূচি শুরু করেন।
  কেন অনশনে বসেছেন জানতে চাইলে অনশনকারী জুনায়েদ হোসেন খান বলেন, আমরা সবাই জানি যে, করোনা এখন গ্লোবাল ইস্যু। এটা মহামারি আকার ধারণ করেছে। বর্তমান প্রেক্ষাপটে বাংলাদেশেও এর সংক্রমণ হচ্ছে। এই ভাইরাস খুব দ্রুত ছড়ায়। ঢাকা বিশ্ববিদ্যালয় ক্যাম্পাস উন্মুক্ত একটি জায়গা। এখানে সব ধরনের মানুষের প্রবেশ ও চলাচল রয়েছে। আর শিক্ষার্থীদের তুলনায় ক্যাম্পাস অনেক ছোট।